เรื่องร้องเรียน (ความปลอดภัย,ป้าย,เสนอแนะ,ร้องเรียน) วันที่ 2023-09-22 06:47:26 — แขวงถนนพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038323

ขอให้ตรวจสอบการเปิดโรงงานน้ำส้มโดยไม่ได้ขออนุญาตเปิดกิจการ บริเวณบ้านเลขที่ ...ซอยสายไหม 15 หมู่บ้านอัมรินทร์ ผัง 4 แขวงสายไหม เขตสายไหม กรุงเทพมหานคร จุดสังเกตบ้านฯ มีลักษณะเป็นบ้านทาวน์เฮ้าส์ 2 ชั้น เข้าหมู่บ้านมาจะพบบ้านหลังดังกล่าวตั้งอยู่ทางด้านขวา โดยหน้าบ้านมีป้ายเขียนว่า ห้างหุ้นส่วนจำกัด และติดกันกับร้านอาหารตามสั่ง ร้านชื่อ ติ๋ม เนื่องจากผู้ร้องแจ้งว่าบริเวณดังกล่าวมีการเปิดโรงงานน้ำส้ม (ไม่มีชื่อ) มาเป็นระยะเวลาประมาณ 5 - 6 ปีแล้ว โดยมีเจ้าของเป็นบุคคลเพศชาย (ทราบชื่อเล่น) อายุประมาณ 51-52 ปี สูงประมาณ 170 เซนติเมตร ผมสั้น ผิวสีเหลือง ได้ทำการเปิดโรงงานผลิตน้ำส้มในบ้านของตนเอง โดยไม่ได้ขออนุญาตและไม่มีเครื่องหมาย อย. ซึ่งผู้ร้องยังแจ้งอีกว่า ตนเคยแนะนำให้ทางเจ้าของบ้านไปเสียภาษีและขอใบอนุญาตต่าง ๆ พร้อมเครื่องหมายจากสำนักงานคณะกรรมการอาหารและยาให้ถูกต้อง แต่ถูกทางเจ้าของบ้านปฏิเสธว่า "ไม่เอา" และจะพบเห็นลูกน้องที่มาทำงานในเวลากลางวัน แต่จะไม่ค่อยได้พบเจ้าของบ้านเพราะส่วนใหญ่จะทำงานเป็นไกด์ จึงไม่ค่อยได้อยู่บ้าน (บันทึกข้อมูลตามผู้ร้องแจ้ง) จากกรณีดังกล่าวผู้ร้องเห็นว่าบ้านหลังดังกล่าวมีการผลิตน้ำส้มออกมาเป็นจำนวนมาก (ไม่ทราบจำนวนแน่ชัด) จึงประสงค์ให้หน่วยงานที่เกี่ยวข้องดำเนินการตรวจสอบประสิทธิภาพ คุณภาพ และความปลอดภัย โดยกำชับให้มีความถูกต้องตรงตามมาตรฐานเกณฑ์การผลิต

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata